## KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2020. szeptember 2 –i rendkívüli ülésére)

**TÁRGY: A PETŐFI SZÜLŐHÁZ ÉS EMLÉKMÚZEUM ALAPÍTÓ OKIRATÁNAK MÓDOSÍTÁSA**

A nemzeti köznevelésről szóló 2011. évi CXC. törvény 2020. július 22. napján hatályba lépő változásai szükségessé tették a törzskönyvi nyilvántartás során használt, hatályos okiratminták felülvizsgálatát és módosítását.

A kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. törvény (továbbiakban: törvény) értelmében a Petőfi Szülőház és Emlékmúzeumban foglalkoztatott közalkalmazottak közalkalmazotti jogviszonya 2020. november 1. napjával munkaviszonnyá alakul. A törvény 3. §. (1) bekezdése szerint 2020. július 1-jétől kulturális intézményekben új közalkalmazotti jogviszony nem létesíthető, a közalkalmazottak jogállásáról szóló 1992. évi XXXIII. törvény 1. §. (1) bekezdése szerinti foglalkoztatásra munkaviszony keretében kerülhet sor.

A kulturális intézményekben foglalkoztatottak jogviszonyának módosulása az intézmények alapító okiratának 5.1. pontján túl az 5.2. pont módosítását, valamint azok törzskönyvi nyilvántartásban történő átvezetését is igényli.

A fentiek alapján javaslom, hogy a Képviselő-testület a Petőfi Szülőház és Emlékmúzeum alapító okiratának módosítását és az alapító okiratot módosító okiratát a határozat-tervezet 1-2. számú mellékletében foglaltak szerint fogadja el.

**Kiskőrös, 2020. augusztus 31.**

**Domonyi László sk.**

**polgármester**

**HATÁROZAT-TERVEZET**

A Képviselő-testület

1. egyetért azzal, hogy a Petőfi Szülőház és Emlékmúzeum alapító okirata a határozat-tervezet 1. melléklete szerinti tartalommal módosításra kerül.
2. felhatalmazza a polgármestert a határozat-tervezet 1. mellékletét képező módosító okirat és a határozat-tervezet 2. mellékletét képező módosításokkal egységes szerkezetbe foglalt alapító okirat aláírására.

**Felelős:** polgármester

**Határidő:** azonnal